WAT Woord van die week: struikrowerArgieffoto (janeaustenrunsmylife.wordpress.com) Woord: struikrower Betekenis: Rower wat langs die pad skuil om reisigers aan te val en te beroof. Waar kom dit vandaan? Uit Nederlands struikrover (Middelnederlands struucrover), waarskynlik so genoem omdat sulke rowers agter struike skuil om hulle slagoffers in ‘n lokval te lei. Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal.